Best Practice

**ชื่อผลงาน** ฟุตซอล สร้างฝัน สร้างพลังให้กับผู้เรียน

**ชื่อผู้นำเสนอผลงาน** นายวุฒิชัย ทีขะระ ตำแหน่ง ครู อันดับ คศ.2

**ชื่อหน่วยงาน** โรงเรียนหนองตาคงพิทยาคาร กลุ่มสาระการเรียนรู้สุขศึกษาและพลศึกษา

1. **ความสำคัญของวิธีปฏิบัติที่เป็นเลิศ**

ในสภาพสังคมปัจจุบัน นักเรียนมักติดโทรศัพท์ ติดเกม สื่อออนไลน์ต่างๆ ซึ่งเมื่อมีการสนับสนุนกิจกรรมด้านกีฬา การออกกำลังกายทำให้ร่างกายแข็งแรง ปราศจากโรคภัยไข้เจ็บ ช่วยให้การเรียนการสอนมีผลสัมฤทธิ์ เป็นสิ่งจูงใจ ทำให้นักเรียนขาดเรียนน้อยลง นักเรียนมีความสามัคคี รักหมู่คณะ มีน้ำใจเป็นนักกีฬา รู้แพ้ รู้ชนะ ยอมรับและชมเชยผู้มีความสามารถ ซึ่งการใช้กิจกรรมด้านกีฬาและการออกกำลังกายจะสามารถพัฒนานักเรียนให้มีระเบียบวินัย มีความรับผิดชอบ ปรับเปลี่ยนพฤติกรรมที่ไม่พึงประสงค์ กิจกรรม ฟุตซอล สร้างฝัน สร้างพลัง ให้กับผู้เรียนจึงเป็นแนวทางในการให้นักเรียนได้ใช้เวลาให้เกิดประโยชน์และทำร่างกายมีสุขภาพที่แข็งแรง และภาคภูมิใจในการทำผลงานต่างๆของตนเอง

1. **วัตถุประสงค์**
2. เพื่อเสริมสร้างสุขภาพของนักเรียนด้วยกีฬา ฟุตซอล
3. เพื่อสร้างระเบียบวินัย ความรับผิดชอบ การปรับเปลี่ยนพฤติกรรมที่ไม่พึงประสงค์
4. เพื่อให้ส่งเสริมให้นักเรียนได้มีการพัฒนาตนเองและเข้าร่วมแข่งขันในรายการต่างๆและภาคภูมิใจในผลงานของตนเอง
5. **ขั้นตอนการดำเนินการ**
6. ประชาสัมพันธ์กิจกรรม รับสมัครนักเรียนที่สนใจกิจกรรม ประชุมชี้แจงและข้อตกลงต่างๆ
7. แบ่งกลุ่มนักเรียนทำหน้าที่ ดูแลสนาม การเบิกและเก็บอุปกรณ์
8. แบ่งกลุ่มนักเรียนทำกิจกรรม Warm up ก่อนฝึกซ้อม Cool down หลังฝึกซ้อม โดยหมุนเวียนหน้าที่กัน
9. จัดทำตารางฝึกซ้อมหลังเลิกเรียน วันละ 1 ชั่วโมง
10. เมื่อมีโปรแกรมการแข่งขันสามารถนำนักเรียนเข้าร่วมการแข่งขันเพื่อให้นักเรียนมีความภาคภูมิใจในตนเอง
11. **ผลการดำเนินงาน/ประโยชน์**

จากการดำเนินกิจกรรมนักเรียนมีพฤติกรรมความรับผิดชอบดีขึ้น มีเป้าหมายในการเป็นนักกีฬาในระดับที่ใช้ความสามารถสูงขึ้น มีความภาคภูมิใจในตนเอง และสุขภาพที่สมบูรณ์แข็งแรง

1. **ปัจจัยความสำเร็จ**

การได้เรียนรู้และถูกฝึกอบรมให้เป็นนักกีฬาที่ดีส่งผลให้นักเรียนมีระเบียบวินัย มีความรับผิดชอบ มีน้ำใจนักกีฬา รู้แพ้ รู้ชนะ ยอมรับและชมเชยผู้มีความสามารถ

1. **บทเรียนที่ได้รับ**

การจัดกิจกรรม กีฬาฟุตซอล สร้างฝัน สร้างพลังให้กับผู้เรียน ทำให้ผู้เรียนสามารถได้ลงมือปฏิบัติจริงมี มีการฝึกทักษะต่างๆมีโอกาสได้ก้าวหน้าทางด้านกีฬาทำให้เกิดผลดีกับตนเองและทำให้คนรอบข้างภาคภูมิใจในผลงานของนักเรียนเอง

1. **การเผยแพร่**

นำเสนอภาพขั้นตอนการฝึกซ้อม การเข้าร่วมการแข่งขัน เผยแพร่กิจกรรมผ่าน Social network